
Visiem ceļotājiem, kas ieceļo saskaņā ar Bezvīzu programmu (VWP), ir 
jāsaņem ceļošanas atļauja Elektroniskajā ceļošanas atļaujas sistēmā 
(ESTA) pirms ieceļošanas ASV Bezvīzu programmas ietvaros. VWP 
valstu pilsoņiem un atbilstīgajiem valstspiederīgajiem ESTA ir 
pieejama tiešsaistē adresē https://esta.cbp.dhs.gov. Saskaņā ar VWP 
ceļotājiem no dalībvalstīm ir atļauts ieceļot ASV darba vai atpūtas 
vajadzībām uz 90 dienām vai īsāku laiku, nesaņemot vīzu. Ar ĒSTA 
palīdzību tiek stiprināta VWP drošība, un tāpēc ASV valdība ir varējusi 
paplašināt dalību šajā programmā. 


VISPĀRĪGA INFORMĀCIJA PAR ESTA 

Kasir Elektroniskā ceļošanas atļaujas sistēma (ESTA)? 

ESTA ir automatizēta sistēma, ko izmanto, lai noteiktu, vai ieceļotājiem ir 
atļauts ieceļot ASV, balstoties uz VWP. 


Kāpēc VWP valstu ceļotājiem ir nepieciešams saņemt ceļošanas atļauju, 
izmantojot ESTA? 

Saskaņā ar ASV tiesību aktiem Valsts Drošības departamentam 
(DHS) bija jāievieš elektroniska ceļošanas atļauju sistēma un jāīsteno 
citi pasākumi, lai stiprinātu VWP drošību. ESTA ir vēl viens drošības 
posms, ar kura palīdzību DHS var pirms ceļošanas noteikt, vai 
personai ir atļauts ieceļot ASV saskaņā ar V WP un vai šāda ieceļošana 
nerada tiesībaizsardzības vai drošības risku. 


Kam ir jāiesniedz ESTA pieteikums? 

Visiem VWP dalībvalstu valstspiederīgajiem vai pilsoņiem, kas plāno uz 
laiku ieceļot ASV, uz 90 dienām vai īsāku laiku, ar lidmašīnu vai kruīza 
kuģi darba vai izklaides nolūkā VWP ietvaros, būs nepieciešama atļauja, 
izmantojot ESTA. Starp ceļojumiem ir jābūt di laikposmam, lai 
pārliecinātos, ka jūs nedzīvojat Savienotajās Valstīs. Arī tad, ja ceļotājs 
plāno ieceļot Savienotajās Valstīs tranzītā pa ceļam uz citu valsti, atļauja, 
izmantojot ESTA, ir nepieciešama. 


KĀ PIETEIKTIES ESTA 

Kā man pieteikties atļaujai ceļošanai uz ASV? 

Lai pieteiktos ESTA atļaujai, lūdzam apmeklēt oficiālo valdības tīmekļa vietni 
adresē https://esta.cbp.dhs.gov. Atbildiet uz visiem nepieciešamajiem 
jautājumiem un iesniedziet pieteikumu ceļošanas atļaujas saņemšanai. 


Vai es varu vienlaicīgi iesniegt pieteikumu pieteicēju grupas vārdā? 

Jā. Jūs varat vienlaicīgi iesniegt pieteikumu par līdz 50 cilvēku lielai grupai. 
Lai iesniegtu grupas pieteikumu, iesniedziet sākotnējo pieteikumu un 
pirms maksājuma veikšanas izvēlieties vienu no šīm iespējām: "Pievienot 
jaunu pieteikumu” vai "Pievienot neapmaksātu pieteikumu”. Pēc tam 
aizpildiet katra grupas dalībnieka pieteikumu, ievadot biogrāfisko 
informāciju un atbildot uz visiem nepieciešamajiem jautājumiem. Pēc 
tam, kad ir iesniegta visa grupa, tiek izveidots identifikācijas numurs un 
nosūtīts uz norādīto e-pasta adresi. Jums būs nepieciešams grupas 
identifikācijas numurs, lai piekļūtu grupas mete kamien, pārbaudītu 
status, apskatītu kvīti un/vai veiktu maksājumu. 


Vai man ir jāiesniedz ESTA pieteikumus par savu nepilngadīgo bērnu? 
Jā, bērniem (neatkarīgi no vecuma), kas ieceļo patstāvīgi vai pieaugušā 
pavadībā, ir nepieciešama pašiem sava ESTA atļauja pirms ceļojuma uz 
ASV, ja viņi ir bezvīzu programmas dalībvalsts pilsoņi. 


Papildu informācija: www.cbp.gov/esta 

Kāda informācija ceļotājam ir nepieciešama, lai aizpildītu ceļošanas 
atļaujas veidlapu? 

Katrā pieteikumā angļu valodā ir jānorāda biogrāfiskie dati, tostarp vārds, 
dzimšanas datums un pases dati. Pieteicējam ir arī jāatbild uz dalības VWP 
jautājumiem par pārnēsājamām slimībām, arestiem un sodāmību par 
noteiktiem noziegumiem, iepriekšējiem vīzas atteikuma vai deportācijas 
ils un citiem jautājumiem. Grupas pieteikumā katrs dalībnieks ir 
atbildīgs par sava pieteikuma patiesumu un precizitāti. Ceļotājam vai 
pieteicējam būs nepieciešami arī kredītkartes dati, lai samaksātu maksu par 
pieteikumu, pabeidzot pieteikšanos ESTA. 


Vai kāds cits var iesniegt pieteikumu manā vietā, ja man nav piekļuves 
internetam? 

Jā, jūsu vārdā pieteikumu var iesniegt draugs, radinieks, tūrisma nozares 
profesionālis vai cita trešā persona. Arī maksu par pieteikumu ceļotāja vai ceļotāju 
grupas vārdā var samaksāt trešā persona. Taču ceļotājs pats ir atbildīgs par visas viņa 
vārdā iesniegtās informācijas patiesumu un precizitāti. 


Cik ilgi pirms ceļojuma man jāpiesakās ceļošanas atļaujai? 
Mēs iesakām iesniegt ceļošanas atļaujas pieteikumu pēc iespējas ātrāk 
ceļojuma plānošanas laikā, taču ne vēlāk kā 72 stundas pirms ceļojuma. 
Ceļotājiem VWP ietvaros nav jābūt konkrētiem ceļojuma uz ASV plāniem 
pirms pieteikšanās ESTA. 


Vai es saņemšu paziņojumu pēc tam, kad būšu iesniedzis pieteikumu? 
Pēc tam, kad personas vai grupas pieteikums ir sekmīgi iesniegts, tiks 
nosūtīta e-pasta vēstule, norādot pieteikuma numuru vai grupas numuru. 
Pieteikuma statuss ir jāpārbauda tīmekļa vietnē. 


Kādas ir iespējamās atbildes, ko es varu saņemt? 

Ceļošana ir atļauta: Ceļošana ir atļauta. 

Ceļošana nav atļauta: Ceļotājam pirms ceļojuma uz ASV ir jāsaņem 
neimigrācijas vīza ASV vēstniecībā vai konsulātā. 

Atļaujas pieteikums tiek izskatīts: Ceļotājam ir jāpārbauda ESTA tīmekļa 
vietne, lai saņemtu jaunāko informāciju. Galīgās atbildes saņemšanai var būt 
nepieciešams līdz 72 stundām. 


Kas notiek, ja grupas pieteikuma statuss ir "Tiek izskatīts”? Vai tas 
aizkavēs pārējo pieteikumu grupas ietvaros izskatīšanu? 

Nē. Ja atbilde ir "Tiek izskatīts” kādam no grupas pieteikumiem, tas 
neaizkavēs pārējo pieteikumu izskatīšanu. Taču tīmekļa vietnē nebūs 
redzams citu grupas pieteicēju statuss, kamēr nebūs pieņemts lēmums par 
visiem neizskatītajiem grupas pieteikumiem. Kvītī nebūs norādīta kopējā 
maksājuma summa, kamēr visiem pieteikumiem nebūs noteikts apstiprināts 
vai atteikts statuss. 


Cik ilgi ir derīga mana ceļošanas atļauja? 

Ceļošanas atļauja vispārīgi ir derīga divus gadus vai līdz pases derīguma 
termiņa beigām, atkarībā no tā, kurš no šiem termiņiem ir agrāks. ESTA 
norāda derīguma termiņu, apstiprinot pieteikumu. Derīguma termiņa laikā 
ceļotājs var ceļot uz ASV vairākas reizes un viņam nav jāpiesakās vēl vienai 
ESTA atļaujai. 


Kad man ir atkārtoti jāpiesakās jaunas ESTA atļaujas saņemšanai? 
Jauna ESTA ceļošanas atļauja ir nepieciešama, ja: 

« Ceļotājam ir izsniegta jauna pase; 

e Ceļotājs maina vārdu; 

e Ceļotājs maina dzimumu; 

e Mainās ceļotāja pilsonības valsts; 

e [r mainījušies apstākļi, kas bija pamatā ceļotāja iepriekšējām atbildēm uz 
ESTA pieteikuma jautājumiem, kur nepieciešams atbildēt ar “jā” vai “nē”; vai 
e Ir beidzies ceļošanas atļaujas derīguma termiņš. Atbilstošā maksa tiks prasīta 
par katru no jauna iesniegto pieteikumu. 


Ja esmu saņēmis ESTA apstiprinājumu ieceļošanai ASV, vai tas nozīmē, 
ka es varu ieceļot valstī? 

Ne vienmēr. Pamatojoties uz atļauju, ceļotājs drīkst iekāpt lidmašīnā 
ceļošanai uz Savienotajām Valstīm bez vīzas. Visos gadījumos 
iebraukšanas nosacījumus iebraukšanas ostās vai punktos pirms 
iebraukšanas pārbauda ASV Muitas un robežsardzes amatpersonas. 


Vai VWP ceļotājiem ir jāņem līdzi uz lidostu izdrukāta ESTA al 
Nē. DHS paziņo ceļotāja ESTA statusu pārvadātājiem. Taču DHS iesaka 
ceļotājiem izdrukāt ESTA pieteikuma atbildi, lai norādītu savu ESTA 
viela numuru. 


Es aizmirsu savu ESTA pieteikuma numuru. Kā varu atkal pieteikties 
sistēmā, lai atjauninātu savu informāciju vai pārbaudītu sava pieteikuma 
statusu? 

Pēc tam, kad ir sekmīgi iesniegts individuāls pieteikums, tiek nosūtīta e- 
pasta vēstule ar pieteikuma numuru. Ja ceļotājs nozaudē, aizmirst savu 
pieteikumu numuru vai viņam tam vairs nav piekļuves, pieteikuma numuru 
var atgūt ESTA tīmekļa vietnē, ievadot pieteicēja dzimšanas datumu, pases 
numuru un pases izdošanas valsti un pases derīguma termiņu. 


Kas notiek, ja es nozaudēju grupas identifikācijas numuru? 
Sistēmā pieteicējam ir atļauts pieprasīt grupas identifikācijas numuru, kas 
tiek nosūtīts uz e-pasta adresi, kas tika ievadīta, kad tika izveidota grupa. 


ESTA MAKSA 

Vai par ceļošanas atļaujas saņemšanu ir jāmaksā? 

Jā. Noteiktā maksa ir $14. Maksa sastāv no divām daļām: 

Maksa par izskatīšanu - Visiem pieteicējiem, kas pieprasa elektronisku _ 
ceļošanas atļauju, ir jāmaksā par katra iesniegtā pieteikuma izskatīšanu. Šī 
maksa ir $4. 

Maksa par atļauju - Ja pieteikums ir apstiprināts un jūs saņemat atļauju 
ieceļošanai Savienotajās Valstīs Bezvīzu programmas ietvaros, no 
kredītkartes tiek iekasēta maksa $10 apmērā. Ja elektroniskā ceļošanas 
atļauja tiek atteikta, ir jāmaksā tikai par pieteikuma izskatīšanu. 

CBP neuzņemas atbildību par nekādām papildu maksām, ko par darījumu 
var iekasēt jūsu kredītkartes sabiedrība. 


Kā es varu samaksāt par ceļošanas atļauju? 

Visi maksājumi par ESTA pieteikumiem ir jāveic ar kredītkarti/ debetkarti 
vai ar PayPal. ESTA sistēmā šobrīd tiek pieņemtas šādas kredītkartes/ 
debetkartes: MasterCard, VISA, American Express, JCB Card, Diners Club 
un Discover. Maksu par vienas personas vai grupas pieteikumu var samaksāt 
trešā persona, piemēram, draugs, radinieks vai ceļojuma aģents. Vārdam uz 
kredītkartes nav jāsakrīt ar ceļotāja vai grupas vārdu. Pieteikumi netiks 


Papildu informācija: www.cbp.gov/esta 

iesniegti izskatīšanai, kamēr nebūs saņemta visa apmaksas informācija. Mēs 
turpinām izskatīt citu samaksas veidu iespējas nākotnei. 


Es esmu redzējis, ka citās tīmekļa vietnēs ir piedāvājumi pieteikties manā 
vārdā. Vai tas palīdzēs man saņemt atļauju ātrāk? 

Nē. Privātu pakalpojumu izmantošana ceļošanas atļaujas saņemšanai ESTA 
nepaātrinās apstiprinājumu. Trešo personu tīmekļa vietnes, kurās sniegta 
informācija par ESTA un piedāvāts iesniegt ESTA pieteikumus VWP 
ceļotājiem, nekādā veidā nav apstiprinājis DHS vai ASV valdība, un tās nav 
nekādā veidā ar to saistītas. 


Vai šī tīmekļa vietne ir droša un nodrošina datu konfidencialitāti? 
Jā. Tīmekļa vietni pāvalda ASV valdība un izmanto šim nolūkam 
tehnoloģiju, lai novērstu neatļautu piekļūšanu ievadītajai un apskatītajai 
informācijai. Uz pieteicēju iesniegto informāciju ESTA tīmekļa vietnē 
attiecas tikpat stingras kontroles prasības, kādas ir noteiktas līdzīgām 
ceļotāju pārbaudes programmām, saskaņā ar ASV tiesību aktiem un 
noteikumiem, tostarp, bet ne tikai Federālo informācijas drošības 
pārvaldības likumu. Piekļuve šai informācijai ir ierobežota un atļauta tikai 
personām, kam tas nepieciešams dienesta vajadzībām. 


ESTA UN I-94W 

Vai kā ceļotājam VWP ietvaros man ir jāsaņem ESTA atļauja, lai ieceļotu 
ASV caur sauszemes robežkontroles punktu? 

Šobrīd nav noteikta prasība saņemt ESTA, lai ieceļotu ASV caur sauszemes 
robežkontroles punktu. Kā daļu no ieceļošanas procedūras pa sauszemi jums 
būs jāizpilda 1-94W veidlapa un jāmaksā $6 maksa. CBP šobrīd strādā pie 
regulējuma izmaiņām, ar kurām nākotnē ESTA prasības tiks ieviestas arī uz 
sauszemes robežkontroles punktiem. 


ESTA ATTEIKUMI 

Kas man jādara, ja ceļošanas atļauja man ir atteikta? 

Ja ceļošanas atļauja ir atteikta un Gel vēlas ceļot uz ASV, viņam ir 
jāiesniedz pieteikums vīzas saņemšanai ASV vēstniecībā vai konsulātā. 
Papildu informāciju par vīzu pieteikumiem skatīt tīmekļa vietnē 
www.travel.state.gov. 


Kas notiek, ja vienam vai vairākiem ceļotājiem grupā tiek atteikta 
ceļošanas atļauja? 
Pieteikumu atteikumi neietekmē pārējo grupas dalībnieku statusu. 


Man ir drīga vīza. Vai man ir arī jāpiesakās ceļošanas atļaujai, izmantojot 
ESTA? 

Personām, kam ir derīga B1, B2 vai B1/B2 vīza, ceļošanas atļaujai ESTA nav 
jāpiesakās. 


Vai es varu iesniegt atkārtotu pieteikumu, ja ceļošanas atļauja man tika 
atteikta? 
Jūs varat pieteikties atkārtoti, ja ir mainījušies jūsu iepriekšējie apstākļi. 

